Author: . . Sven Nõmmisto
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,	14. aprill 2005 nr  238					

Õppekulude katmine

Läbi vaadanud Haapsalu Lastekeskuse õpetaja Mairi Grossfeldt’i 23. 01. 2005 taotluse ja juhindudes kohaliku omavalitsuse korralduse seaduse § 6 lg 3 p 2, § 30, § 31, Haapsalu põhimääruse § 35 lg 1 p 3, § 63  ning haldusmenetluse seadusest Haapsalu Linnavalitsus

k o r r a l d a b  :

1.	Katta Haapsalu Linnavalitsuse hariduse eelarvevahendite (09400) arvelt Haapsalu Lastekeskuse õpetaja Mairi Grossfeldt’i õppekulud Viljandi Kultuuriakadeemias summas 9750 (üheksa tuhat seitsesada viiskümmend) krooni, millest
1.1.	3250 (kolm tuhat kakssada viiskümmend) krooni kanda Viljandi Kultuuriakadeemia arve alusel 2005. aasta sügisel;
1.2.	3250 (kolm tuhat kakssada viiskümmend) krooni kanda Viljandi Kultuuriakadeemia arve alusel 2006. aasta sügisel;
1.3.	3250 (kolm tuhat kakssada viiskümmend) krooni kanda Viljandi Kultuuriakadeemia arve alusel 2007. aasta sügisel.
2.	Haridus- ja kultuuriosakonna juhatajal (A. Roos) sõlmida Haapsalu Lastekeskuse õpetaja Mairi Grossfeldt’iga vastav leping (lisatud).
3.	Korraldus teha teatavaks Mairi Grossfeldt’ile korralduse koopia saatmisega posti teel (Metsa 47-43, 90505 Haapsalu) ja aselinnapeale (K. Esta), haridus- ja kultuuriosakonna juhatajale (A. Roos) ning raamatupidamisele (L. Tammsalu, I. Salus) korralduse koopia üleandmisega allkirja vastu.
4.	Kontroll käesoleva korralduse täitmise üle panna haridus- ja kultuuriosakonna juhatajale.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule Halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea	Erko Kalev
	Linnasekretär

Lisa
	Haapsalu Linnavalitsuse	
	14.04.2005 korraldusele nr 238

Leping

Haapsalu Linnavalitsus (edaspidi Linnavalitsus), registrikood 75012802, asukohaga Posti 34, Haapsalu linnapea Teet Kallasvee isikus, kes tegutseb põhimääruse alusel,
ja
Haapsalu Lastekeskuse õpetaja Mairi Grossfeldt (edaspidi Õppija) elukohaga Metsa 47-43, 90505 Haapsalu, leppisid kokku alljärgnevas:

1.	Lepingu dokumendid koosnevad käesolevast lepingust ja lepingu lisadest või muudatustest, milles lepitakse kokku lähtudes käesoleva lepingu punktidest 7 ja 9 pärast käesolevale lepingule allakirjutamist.

2.	Seoses Õppija õppimisega Viljandi Kultuuriakadeemias kohustub Linnavalitsus maksma 50% õppija aasta õppemaksust (aasta õppemaks: 6500 EEK) alates 2005. a septembrist Viljandi Kultuuriakadeemiale.
Märkus: kohustus maksta õppemaksust 50% ei laiene aasta õppemaksu suurenemisele.

3.	Linnavalitsus tasub iga aasta õppemaksu eraldi, kandes tasumisele kuuluva summa õppeaasta alguses üle vastavalt Viljandi Kultuuriakadeemia poolt esitatud arvetele ning pangarekvisiitidele 10 kalendripäeva jooksul.

4.	Maksetähtaeg hakkab kulgema arve kättesaamise kuupäevale järgnevast päevast.

5.	2005/2006. õa õppemaksu osa ( 3250 EEK) tasub Linnavalitsus peale punkti 3 tingimuste täitumist.

6.	Õpingute katkemise korral on Õppija kohustatud informeerima Linnavalitsust 10 kalendripäeva jooksul eksmatrikuleerimise päevast arvates.

7.	Peale õpingute katkemisest teatamist kohustub Õppija Linnavalitsusele tagasi maksma tema õppemaksuks kulutatud summad vastavalt maksegraafikule, mis määratakse poolte kokkuleppel ja vormistatakse käesoleva lepingu lisana.

8.	Peale Viljandi Kultuuriakadeemia lõpetamist kohustub Õppija töötama 3 (kolm) aastat ühes Haapsalu linna asutustest erialast kõrgharidust nõudval ametikohal.

9.	Kui Õppija töötab peale lõpetamist vähem, kui punktis 8 esitatud tingimus nõuab, kohustub Õppija Linnavalitsusele tagasi maksma tema õppemaksuks kulutatud summad vastavalt maksegraafikule, mis määratakse poolte kokkuleppel ja vormistatakse käesoleva lepingu lisana.

10.	Käesolev leping jõustub allakirjutamise momendist ja kestab punktis 8 esitatud tähtaja möödumiseni või punktide 7 ja 9 alusel koostatud maksegraafiku lõppemiseni.

11.	Kõik käesoleva lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt määratud tähtajal.

12.	Käesoleva lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras.

13.	Käesolev leping on koostatud eesti keeles kahes võrdset juriidilist jõudu omavas identses eksemplaris, millest kummalegi poolele jääb üks.

14.	Käesolev leping on alla kirjutatud mõlema poole poolt  “     . “ aprillil 2005. a.

Poolte andmed:

Linnavalitsus:					Õppija:

Haapsalu Linnavalitsus				Mairi Grossfeldt
Posti 34						
90504 Haapsalu					Metsa 47-43
Arvelduskonto 10602002431007			90505 Haapsalu
EÜP Haapsalu PK
Kood 401